CELEX: 62011TN0382
Language: mt
Date: 2011-07-15 00:00:00
Title: Kawża T-382/11: Rikors ippreżentat fil- 15 ta’ Lulju 2011 — Pigui vs Il-Kummissjoni Ewropea

24.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/30
            
         Rikors ippreżentat fil-15 ta’ Lulju 2011 — Pigui vs Il-Kummissjoni Ewropea
   (Kawża T-382/11)
   2011/C 282/61
   Lingwa tal-kawża: l-Ingliż
   
      Partijiet
   
   
      Rikorrenti: Cristina Pigui (Strejnic, ir-Rumanija) (rappreżentanti: M. Alexe, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob lill-Qorti Ġenerali jogħġobha:
   
               —
            
            
               tordna lill-konvenuta li tiżvela informazzjoni dwar l-identità ta’ kwalunkwe istituzzjoni ta’ edukazzjoni ogħla involuta fil-kors tal-Masters fuq l-internet 2008-2010 tal-programm Jean Monnet;
            
         
               —
            
            
               tordna lill-konvenuta biex twaqqaf il-programm jekk l-ebda istituzzjoni ta’ edukazzjoni ogħla ma tkun involuta, li titlob kuntratt ta’ studju bil-miktub bejn l-istudenti u l-organizzaturi u li tistaqsi għal sistema uniformi ta’ evalwazzjoni għall-istudenti kollha involuti; u
            
         
               —
            
            
               tordna lill-Kummissjoni biex tirrestawra is-sitwazzjoni kif kienet għar-rikorrenti billi turi li l-programm 2008-2010 ma ssodisfax l-istandards tal-programm Jean Monnet, għall-inqas sa fejn huija kkonċernata r-rikorrent.
            
         
      Motivi u argumenti prinċipali
   
   Permezz tar-rikors tagħha ir-rikorrenti titlob, skont l-Artikolu 265 TFUE, dikjarazzjoni li l-konvenuta illegalment naqset milli taġixxi, peress li ma żvelatx ir-riżultati tal-investigazzjoni pubblika mitluba mir-rikorrenti.
   Insostenn tar-rikors tagħha, ir-rikorrenti tinvoka erba’ motivi.
   
               (1)
            
            
               L-ewwel motiv, li jallega li l-konvenuta kisret l-Artikolu 6(3) u 15 tad-Deċiżjoni Nru 1720/2006/KE (1), billi naqset milli tinvestiga u tiżvela informazzjoni kif mitluba tagħmel mir-rikorrenti, kif ukoll l-Artikoli 11 u 38 tal-Karta tad-Drittijiet Fundamentali tal-Unjoni Ewropea, peress li l-konvenuta kisret il-prinċipju tat-trasparenza u l-liġijiet għall-ħarsien tal-konsumatur.
            
         
               (2)
            
            
               It-tieni motiv, jallega li l-konvenuta kisret l-Artikolu 4 u 5 tad-Direttiva 97/7/KE (2) u l-Artikoli 2(a), (b) u 5 tad-Direttiva 2005/29/KE billi naqset milli tinvestiga u tevalwa l-kors tal-Masters fuq l-internet tal-programm Jean Monnet fid-dawl tal-għanijiet tiegħu skont l-Artikolu 15 tad-Deċiżjoni Nru 1720/2006/KE.
            
         
               (3)
            
            
               It-tielet motiv, jallega li l-konvenuta kisret l-Artikolu 5 tad-Direttiva 97/7/KE u l-Artikoli 2(a), (b), 6 u 7 tad-Direttiva 2005/29/KE, billi naqset milli tinvestiga l-istandard doppju tas-sistema ta’ evalwazzjoni tal-istudenti.
            
         
               (4)
            
            
               Ir-raba’ motiv, jallega li l-konvenuta kisret l-Artikolu 14 tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali, kif ukoll l-Artikolu 2 tal-Protokoll Nru 1 tal-Konvenzjoni Ewropea għall-Protezzjoni tad-Drittijiet tal-Bniedem u Libertajiet Fundamentali, peress li r-rikorrenti ma rċevietx trattament ugwali fil-qafas tal-kors tal-Masters fuq l-internet tal-programm Jean Monnet.
            
         
      (1)  Deċiżjoni Nru 1720/2006/KE tal-Parlament Ewropew u tal-Kunsill tal-15 ta' Novembru 2006 li tistabbilixxi programm ta’ azzjoni fil-qasam tat-tagħlim tul il-ħajja (ĠU L 327, 24.11.2006, p. 45)
   
      (2)  Id-Direttiva 97/7/KE tal-Parlament Ewropew u tal-Kunsill ta' l-20 ta' Mejju 1997 dwar il-protezzjoni tal-konsumaturi in rigward ta' kuntratti li jsiru mill-bogħod (ĠU Edizzjoni Speċjali bil-Malti, Kapitolu 15, Vol. 3, p. 319)